als_Latn dik_Latn ron_Latn
Borxhi i Kosovës, rreth 600 milionë euro
- 4044 Lexime
- (16:15 , 23/02/2015)
- 5 Komente
PRISHTINE- Shuma e borxhit të përgjithshëm të Republikës së Kosovës, në fund të vitit 2014, ka arritur vlerën prej 582.87 milionë euro, apo 10 për qind e Bruto Produktit Vendor. Nga kjo shumë, borxhe ndërkombëtare janë 326.35 milionë euro, kurse borxhe të brendshme 256.52 milionë euro.
Borxhi i përgjithshëm është tërësia e borxhit shtetëror dhe komunal. Ky borxh merret në emër të institucioneve qendrore qeveritare, të cilin Republika e Kosovës është e obliguar ta paguajë.
Pavarësisht kësaj, ekspertët për çështje ekonomike, vlerësojnë se vlera e borxhit nuk është në nivel të lartë; madje konsiderojnë se autoritetet kompetente në Prishtinë, nuk kanë qenë të afta të marrin borxhe.
Berim Ramosaj, profesor në Fakultetin Ekonomik në Universitetin e Prishtinës, në një prononcim për Radion Evropa e Lirë, thekson se borxhi i përgjithshëm është simbolik dhe ekzekutivi sipas tij, duhet të jetë më i “guximshëm” për të marrë borxhe. “Duke marrë parasysh se Kosova ka një borxh kaq të vogël, tregon se Qeveria e Kosovës ka qenë jo e aftë, të hyjë në marrëdhënie kontraktuale. Unë e arsyetoj shkallën e borxhit deri në limitet e caktuara, sepse borxhet mundësojnë zhvillimin dhe rritjen ekonomike në përgjithësi”, thekson Ramosaj.
Në raportet e institucioneve kompetente për këtë çështje, thuhet se përkundër ngritjes së lehtë, Kosova ka nivel më të ulët të borxhit të përgjithshëm të qeverisë krahasuar me vendet e rajonit.
Kurse, në Ligjin për Borxhet Publike, thuhet se në asnjë rast shuma e papaguar e borxhit të përgjithshëm, nuk duhet të tejkalojë 40 për qind të Bruto Prodhimit Vendor (BPV).
Edhe profesori tjetër në Fakultetin Ekonomik në Universitetin e Prishtinës, Naim Gashi, thotë se niveli i borxhit nuk është i lartë dhe nuk rrezikon stabilitetin buxhetor.
Pavarësisht kësaj, Gashi thekson se autoritetet kompetente duhet që të analizojnë mirë para se të vendosin të marrin hua dhe njëherësh sipas tij, borxhi të shpenzohet vetëm për projekte kapitale.
“Unë mendoj se ne duhet të krijojmë politika që në borxhe publike të futemi vetëm për projekte kapitale dhe projekte që gjenerojnë të ardhura për shtetin në aspektin afatgjatë, sikur ta zëmë të marrim borxhe për ndërtimin e termocentraleve dhe hidrocentraleve të reja, autostradave e të tjera, por jo të marrim borxhe për konsum apo shpenzime administrative (shërbime dhe mallra)”, tha Gashi.
Sidoqoftë, pjesa më e madhe e borxhit vazhdon të jetë ndaj Bankës Ndërkombëtare për Rindërtim dhe Zhvillim, në kuadër të Bankës Botërore, kurse një pjesë e konsiderueshme është borxh ndaj Fondit Monetar Ndërkombëtar.
(ma.ar/BalkanWeb)
Komente ( 5 )
-
NICK NJE SHTET ME NIVELE TE ULETA TE BORXHIT E KA MUNDESINE TE MBAJE NJE NIVEL ME TE ULET TAKSIMI TE QYTETAREVE TE TIJ PER ARSYE SE PAGUAN PERQINDJE TE VOGLA MBI BORXHIN PUBLIK E CILA PERKETHEHET NE MIREQENJE PER QYTETARET KURSE PER PASURITE SHTETERORE NJE QEVERRI E AFTE MUND TE KRIJOJE VAZHDIMISHT NEPERMJET KONCESJONEVE DHE LICENSIMIT TE MONOPOLEVE SHTETERORE, NIVELET E ULETA TE TAKSAVE MUND TE KRIJOJNE DHE NJE POLITIKE ME AGRESIVE NE TREGUN E INVESTIMEVE TE HUAJA, SUKSESE KOSOVA.
-
Po thuajse afer 90% te bizneseve publike ne Kosove jan privatizuar ku e gjitha ato para nga i ter ai privatizim eshte “hyre ne buxhetin e Kosoves” kurse tani qe nuk ka biznise publike per tu privatizuar borxhi i “Shtetit” te Kosoves vetem qe do te rritet dhe kjo eshte e pa shmangshme perderisa Kosova qeveriset nga t’korruptuarit e banditet me te mdhej te planetit Toke!
Te hyrat me te medhaja ne shtetint e Kosoves jan nga “doganat” dhe ky eshte nje deshtim i tmerrshem per Kosoven!!!
-
Pajtohem me komentin e DIA-s!
Me mire nje zhvillim me i ngadalshem dhe me djerse se sa nje zhvillim i menjehershem, qe mund te coj ne humnere!
Mos pafsha dhe degjofsha as per njeri e as per shtet ne borgje deri ne fyt!
-
Po Greqia qe ka Miliardat dhe nje dite do arrij biliona me borxhet! e cfare jane milionat?
-
VAZHDONI KESHTU OSE MERRNI VETEM PER INVESTIME KAPITALE SIC THOTE PROFESORI SA NUK U KA ZENE EPIDEMIA E EKONOMISTAVE TANE QE MARRIN BORXHE PER PALMAT DHE LARJEN E MERMEREVE ; JU DO BEHENI SHTET KURSE NE KURRE;
als_Latn glg_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kab_Latn als_Latn unk als_Latn unk als_Latn als_Latn unk als_Latn als_Latn als_Latn unk als_Latn unk als_Latn